钦定古今图书集成/历象汇编/岁功典/第058卷 > 秋可哀赋 前人
## 钦定古今图书集成/历象汇编/岁功典/第058卷 > 秋可哀赋 前人

“秋可哀兮，哀秋日之萧条。火回景以西流，天既清而
气高。壤含素霜，山结元霄。月延路以增夜，日迁行以
收晖。屏𫄨绤于箧笥，纳纶缟以授衣。秋可哀兮，哀新
物之陈芜。绸篠朔以敛𫄨，密叶摵以陨疏。雁擢翼于
太清，燕蟠形乎榛墟。秋可哀兮，哀良夜之遥长。月翳
翳以隐云，时笼笼以投光。映前轩之疏幌，照后帷之”
闲房。拊轻衾而不寐，临虚槛而褰裳。感《时迈》以兴思，
情怆怆以含伤。